यह है नरेला नगर निगम जोन का कार्यालय। इसके आगे मंच लगाकर प्रोटेस्ट किया जा रहा है इसका आयोजन नरेला के दुकानदारों ने किया था। दरअसल दिल्ली में कनवर्जन चार्ज को लेकर लगातार दुकानों की सीलिंग जारी है इसी सीलिंग का विरोध करने के लिए सभी व्यापारियों ने आज सोमवार के दिन बाजारों को बंद करके निगम कार्यालय के सामने प्रोटेस्ट की योजना बनाई थी अपनी दुकानों को बंद करके व्यापारी यहां पहुंचे । व्यापारियों का कहना है कि अचानक से इस तरह के निर्णय रोजगार को बंद करने वाले हैं और निराधार है। कम से कम व्यापारियों को दुकानदारों को कुछ वक्त दिया जाना चाहिए यदि उस वक्त में कोई कन्वर्जन चार्ज जमा नहीं करवाता है तो उसके बाद सीलिंग कर सकते हैं। लेकिन अचानक से इस तरह आकर सीलिंग करना बिल्कुल गलत है और कुछ व्यापारियों का तो यहां तक कहना है कि नरेला जिस जोन में आता है उसके लिए नरेला में कनवर्जन चार्ज शुल्क लिया भी नहीं जा सकता उसके बावजूद भी यहां दुकानों को सील किया जा रहा है। इसी के विरोध में सैकड़ों व्यापारी आज अपनी दुकान और कारोबार बंद करके निगम कार्यालय पर प्रोटेस्ट के लिए आए हैं। कई घंटे तक लगातार निगम कार्यालय के सामने सीलिंग के खिलाफ नारेबाजी होती रही ।